ᨍᨚᨀᨚ ᨓᨗᨉᨚᨉᨚ

ᨍᨚᨀᨚᨓᨗᨉᨚᨉᨚ (ᨕᨗᨉᨚᨊᨙᨔᨗᨐ: Joko Widodo, IPA: [dʒɔkɔ widɔdɔ]; ᨕᨍᨍᨗᨂᨛ 21 ᨍᨘᨊᨗ 1961), ᨒᨛᨅᨗ ᨑᨗᨕᨗᨔᨛ ᨔᨅᨁᨙ ᨍᨚᨀᨚᨓᨗ ᨐᨗᨊᨑᨗᨈᨘ ᨄᨚᨒᨗᨈᨗᨔᨗ ᨔᨗᨅᨓ ᨄᨂᨘᨔᨖ ᨕᨗᨉᨚᨊᨙᨔᨗᨐ ᨐᨗ ᨆᨍᨅ ᨔᨒᨀᨘ ᨄᨑᨙᨔᨗᨉᨙ ᨕᨗᨉᨚᨊᨙᨔᨗᨐ ᨆᨀ 7 ᨄᨚᨒᨙ ᨑᨗᨈᨕᨘ 2014 ᨒᨛᨈᨘ 2024. ᨑᨗᨐᨚᨒᨚᨊ ᨕᨒᨙᨊ ᨐᨗᨊᨑᨗᨈᨘ ᨕᨁᨚᨈ ᨄᨑᨛᨈᨙ ᨄᨙᨉᨙᨕᨗᨄᨙ (PDI-P), ᨕᨒᨙᨊ ᨐᨗᨊᨑᨗᨈᨘ ᨄᨑᨙᨔᨗᨉᨙ ᨕᨗᨉᨚᨊᨙᨔᨗᨐ ᨄᨆᨘᨒ ᨐᨗ ᨉᨙᨊ ᨄᨚᨒᨙ ᨕᨙᨒᨗ (Elit) ᨄᨚᨒᨗᨈᨗ ᨐᨗᨑᨙᨁ ᨆᨗᨒᨗᨈᨙᨑᨙ᨞᨞ ᨕᨒᨙᨊ ᨆᨏᨍᨗ Gubernur DKI Jakarta ᨄᨚᨒᨙ ᨑᨗᨈᨕᨘ 2012 ᨊᨛᨊᨗᨐ ᨓᨒᨗᨀᨚᨈ ᨀᨚᨈ ᨔᨘᨑᨀᨑᨛᨈ ᨄᨚᨒᨙ ᨑᨗᨈᨕᨘ 2005 ᨒᨛᨈᨘ 2012.

ᨍᨚᨀᨚᨓᨗ ᨕᨍᨍᨗᨂᨗ ᨔᨗᨅᨓ ᨕᨔᨛ ᨆᨘᨒᨛᨐᨚᨊᨚ᨞ ᨐᨗ ᨑᨗᨄᨔᨘᨓ ᨆᨏᨍᨗ ᨍᨚᨀᨚ ᨓᨗᨉᨚᨉᨚ ᨊᨔᨅ ᨕᨔᨛᨂᨙ ᨑᨗᨐᨁᨕᨗ ᨆᨏᨍᨗ ᨕᨔᨒ ᨕᨘᨈᨘ ᨆᨒᨕ ᨑᨗᨓᨛᨈᨘ ᨅᨕᨗᨌᨘᨊ᨞᨞ ᨕᨒᨙᨊ ᨍᨍᨗ ᨔᨗᨅᨓ ᨑᨗᨄᨓᨛᨀᨛ ᨑᨗ ᨓᨗᨑᨗᨊ ᨔᨒᨚᨓᨙ ᨑᨗ ᨉᨕᨙᨑ ᨄᨆᨘᨂᨚ ᨑᨗ ᨔᨘᨑᨀᨑᨛᨈ᨞᨞ ᨍᨚᨀᨓᨗ ᨆᨁᨘᨑᨘ ᨊ ᨒᨘᨒᨘᨔᨘ ᨄᨚᨒᨙ ᨕᨘᨊᨗᨅᨑᨛᨔᨗᨈᨗ ᨁᨍ ᨆᨉ ᨑᨗᨈᨕᨘ 1985, ᨊᨕᨗᨊᨄ ᨊᨅᨚᨈᨗ ᨔᨗᨅᨓ ᨅᨗᨊᨙᨊ᨞ ᨕᨗᨑᨗᨐᨊ᨞ ᨈᨕᨘ ᨑᨗᨆᨘᨋᨗᨊ᨞᨞ ᨕᨒᨙᨊ ᨆᨍᨆ ᨔᨅᨁᨙ ᨈᨘᨀᨃᨐᨘ ᨊᨛᨊᨗᨐ eksportir furnitur ᨄᨑᨅᨚ ᨑᨗᨔᨛᨈᨘ ᨉᨙᨊᨄ ᨊᨄᨗᨒᨙ ᨆᨏᨍᨗ ᨓᨒᨗᨀᨚᨈ ᨔᨘᨑᨀᨑᨈ ᨑᨗᨈᨖᨘ 2005. ᨕᨒᨙᨊ ᨆᨏᨍᨗ ᨈᨙᨊᨑ ᨑᨗᨐᨗᨆᨊᨛ ᨊᨁᨑ ᨆᨏᨍᨗ ᨓᨒᨗᨀᨚᨈ ᨊᨛᨊᨗᨐ ᨊᨄᨗᨒᨙ ᨆᨏᨍᨗ ᨁᨘᨅᨑᨛᨊᨚ ᨍᨀᨑᨛᨈ ᨑᨗᨄᨗᨒᨙ ᨕᨘᨆᨘ ᨈᨖᨘ 2012, ᨔᨗᨒᨕᨚ ᨅᨔᨘᨀᨗ ᨌᨖᨐ ᨄᨘᨑᨘᨊᨆ ᨆᨏᨍᨗ ᨓᨀᨙᨒᨙ ᨁᨘᨅᨑᨛᨊᨚ᨞᨞  ᨄᨉ ᨁᨘᨅᨑᨛᨊᨚ᨞ ᨊᨄᨀᨙᨕᨗ ᨄᨙᨆᨛ ᨄᨚᨒᨗᨈᨗ ᨒᨚᨀᨒ᨞ ᨊᨄᨀᨙᨕᨗ ᨀᨘᨍᨘᨂᨛ blusukan ᨐᨗ ᨉᨗᨄᨒᨛᨅ ⌊ᨄᨆᨑᨙᨔᨕᨛ ᨆᨛᨉᨉ⌉ ᨊᨛᨊᨗᨐ ᨊᨄᨀᨙᨊ ᨅᨗᨑᨚᨀᨛᨑᨔᨗ ᨀᨚᨈ᨞ ᨊᨄᨛᨑᨂᨗ ᨀᨚᨑᨘᨔᨗ ᨑᨗᨒᨒᨛ ᨄᨑᨚᨔᨙᨊ᨞᨞ ᨊᨐᨗ ᨄᨑᨚᨄᨑᨚᨁᨛᨑ ᨐᨗ ᨄᨘᨑᨕᨙ ᨑᨗᨄᨆᨘᨒᨕᨗ ᨈᨖᨘᨈᨖᨘᨂᨙ ᨕᨘᨈᨚ ᨊᨄᨀᨘᨒᨙᨕᨗ ᨀᨘᨓᨒᨗᨈᨗ ᨕᨈᨘᨓᨚᨂᨛᨂᨙ᨞ ᨆᨘᨈᨆᨕᨗ ᨒᨐᨊ ᨀᨔᨙᨖᨈ universal, ᨊᨄᨔᨑᨙᨐᨂᨗ ᨔᨒᨚᨔᨒᨚ ᨕᨘᨈᨆ ᨀᨚᨈᨕᨙ ᨕᨘᨈᨚ ᨊᨄᨛᨑᨛᨂᨛ ᨅᨚᨔᨗ᨞ ᨊᨛᨊᨗᨐ ᨊᨄᨑᨔᨛᨆᨗ ᨄᨅᨂᨘᨊᨛ ᨔᨗᨔᨗᨈᨛ ᨀᨑᨙᨈ ᨅᨓ ᨈᨊ ᨀᨚᨈ᨞᨞

ᨑᨗᨈᨖᨘ 2014, ᨍᨚᨀᨚᨓᨗ ᨉᨗᨌᨒᨚᨊᨂᨗ ᨆᨏᨍᨗ ᨌᨒᨚ ᨄᨚᨒᨙ ᨄᨙᨉᨙᨕᨗᨄᨙ ᨑᨗᨄᨗᨒᨙᨐ ᨕᨘᨆᨚ ᨄᨑᨙᨔᨗᨉᨙ ᨈᨖᨘᨂᨑᨚ᨞ ᨊᨄᨗᨒᨙᨕᨗ ᨍᨘᨔᨘ ᨀᨒ ᨆᨏᨍᨗ ᨌᨓᨄᨑᨙᨔᨛᨊ᨞᨞ ᨍᨚᨀᨚᨓᨗ ᨑᨗᨄᨗᨒᨗ ᨀᨘ ᨔᨗᨄᨅᨒᨗ᨞ ᨄᨑᨅᨚᨓᨚ ᨔᨘᨅᨗᨐᨈᨚ᨞ ᨐᨗ ᨆᨄᨒᨛᨅᨂᨛᨂᨗ ᨕᨒᨛᨅᨗᨑᨊ᨞᨞ ᨍᨚᨀᨚᨓᨗ ᨊᨕᨗᨊᨄ ᨉᨗᨒᨈᨙ ᨑᨗᨈᨁᨒ 20 ᨕᨚᨈᨚᨅᨛᨑᨙ 2014. ᨑᨗᨓᨛᨈᨘ ᨆᨍᨅᨕᨙ᨞ ᨍᨚᨀᨚᨓᨗ ᨆᨀᨗᨈ ᨕᨗᨒᨒᨛ ᨄᨑᨛᨈᨘᨅᨚᨖᨛ ᨕᨙᨀᨚᨊᨚᨆᨗ ᨊ ᨄᨅᨂᨘᨊᨛ infrastruktur ᨊᨛᨊᨗᨐ ᨕᨁᨙᨉ ᨀᨔᨙᨖᨈᨛ ᨔᨗᨅᨓ ᨄᨉᨗᨉᨗᨀᨛ ᨐᨗ ᨆᨕᨅᨗᨔᨗ᨞᨞ ᨑᨗᨒᨒᨛ ᨄᨚᨒᨗᨈᨗ ᨔᨒᨗᨓᨛ᨞ ᨄᨆᨑᨙᨈᨖᨊ ᨊᨄᨀᨗᨑᨗᨓᨗ ᨊᨒᨙᨋᨘᨂᨗ ᨞ ᨔᨗᨅᨓ ᨊᨔᨅᨑᨗ ᨊ ᨈᨛᨃᨛᨕᨗ ᨀᨄᨀᨄᨒ ᨅᨒᨙ ᨒᨕᨗ ᨐᨗ ᨕᨗᨒᨙᨁᨛᨒ ᨊᨛᨊᨗᨐ ᨊᨄᨈᨛᨈᨘᨓᨗ ᨆᨄᨑᨚᨑᨗᨈᨗ ᨔᨗᨅᨓ ᨄᨍᨉᨘᨓᨒ ᨖᨘᨀᨚᨆᨛ ᨆᨈᨙ ᨒᨖᨚ ᨑᨗ ᨈᨕᨘ ᨆᨅᨘᨓᨕᨗ ᨊᨑᨀᨚᨅ᨞᨞ ᨐᨗᨕᨙ ᨄᨌᨄᨘᨑᨛᨂᨙ ᨀᨍᨍᨗᨐ ᨊᨆᨘᨊᨗ ᨃ ᨄᨑᨚᨈᨙᨔᨙ ᨉᨗᨄᨛᨒᨚᨆᨈᨗ ᨄᨚᨒᨙ ᨓᨊᨘᨓᨊᨘᨓ ᨔᨒᨗᨓᨛ᨞ ᨆᨈᨆᨕᨗ ᨕᨚᨔᨛᨑᨒᨗᨐ ᨔᨗᨅᨓ ᨄᨑᨏᨗᨔᨗ᨞᨞ ᨕᨒᨙᨊ ᨑᨗᨄᨈᨘᨏᨘᨕᨗ ᨄᨙᨆᨛ ᨑᨗᨈᨖᨘ 2019 ᨕᨘᨈᨘ ᨔᨙᨉᨗ ᨓᨛᨈᨘ ᨒᨗᨆ ᨈᨖᨘ ᨆᨉᨘᨓᨊ᨞ ᨊ ᨔᨙᨉᨗ ᨄᨙᨆᨛ ᨊᨌᨕᨘᨓᨗ ᨄᨑᨅᨚᨓᨚ ᨔᨘᨅᨗᨐᨈᨚ᨞᨞

ᨊᨆᨘᨊᨗ᨞ ᨑᨗᨄᨌᨄᨘᨑᨛᨊ ᨍᨅᨈ ᨄᨑᨙᨔᨗᨉᨙᨊ ᨆᨉᨘᨓᨊ᨞ ᨕᨔᨗᨔᨘᨇᨘᨂᨛᨊ ᨔᨗᨅᨓ ᨄᨙᨉᨗᨄᨙ ᨆᨅᨚᨒ ᨊᨔᨅ ᨊᨄᨒᨛᨅᨂᨛᨂᨗ ᨄᨑᨅᨚᨓᨚ ᨔᨘᨅᨗᨐᨈᨚ᨞ ᨐᨗ ᨑᨗᨐᨚᨒᨚ ᨆᨏᨍᨗ ᨅᨒᨗᨄᨚᨒᨗᨈᨗᨊ᨞ ᨕᨘᨈᨚ ᨀᨇᨎᨙ ᨄᨑᨙᨔᨗᨉᨙ 2024, ᨔᨗᨅᨓ ᨊᨌᨇᨕᨗ ᨌᨒᨚ ᨄᨑᨙᨔᨗᨉᨙ ᨄᨚᨒᨙ ᨄᨑᨛᨈᨙ ᨕᨒᨙᨊ᨞ ᨁᨍᨑ ᨄᨑᨊᨚᨓᨚ᨞᨞ ᨕᨊ ᨆᨌᨚᨓᨊ ᨍᨚᨀᨚᨓᨗ᨞ ᨁᨗᨅᨛᨑ ᨑᨀᨅᨘᨆᨗ ᨑᨀ᨞ ᨆᨒ ᨊᨄᨔᨉᨗᨐ ᨆᨏᨍᨗ ᨌᨒᨚ ᨓᨀᨙᨒᨙ ᨄᨑᨙᨕᨗᨉᨙ ᨄᨑᨅᨚᨓᨚ᨞᨞ ᨑᨗᨈᨁᨒ 22 ᨕᨄᨛᨑᨗᨒᨛ 2024, ᨄᨘᨑᨊ ᨊᨅᨙᨐ ᨑᨗ ᨆᨖᨀᨆ ᨀᨚᨔᨗᨈᨘᨔᨗ ᨒᨕᨚ ᨑᨗ ᨔᨗᨊᨗᨊ ᨕᨉᨛᨄᨘᨉᨛᨄᨘᨂᨛᨊ ᨔᨗᨅᨓ ᨄᨑᨛᨔᨒᨗᨔᨗᨖᨛ ᨐᨗ ᨔᨐᨑᨙᨕᨙ ᨔᨗᨅᨓ ᨄᨗᨄᨛᨑᨙᨔᨛ 2024, ᨉᨙᨓᨛ ᨀᨖᨚᨑᨚᨆᨈ ᨄᨙᨉᨙᨕᨗᨄᨙ ᨊᨄᨊᨛᨔᨕᨗ ᨍᨚᨀᨚᨓᨗ ᨔᨗᨅᨓ ᨁᨗᨅᨛᨑ ᨉᨙᨊ ᨊ ᨆᨏᨍᨗ ᨕᨁᨚᨈ ᨄᨙᨉᨗᨄᨙ᨞ ᨊᨛᨊᨗᨐ ᨊᨑᨗᨆᨀᨘᨓᨊᨊᨑᨚ᨞ ᨊᨄᨀᨘᨀᨔᨛᨂᨗ ᨕᨄᨗᨔᨗᨐᨒᨂᨛᨊ ᨆᨛᨊ ᨄᨚᨒᨙ ᨑᨗ ᨄᨙᨉᨗᨄᨙ᨞᨞ ᨊᨆᨘᨊᨗ ᨆᨀᨘᨓᨑᨚ᨞ ᨑᨗᨒᨒᨛ ᨆᨄᨙᨔᨕᨘᨊ᨞ ᨍᨚᨀᨚᨓᨗ ᨔᨗᨅᨓ ᨁᨗᨅᨛᨑ ᨈᨛᨈᨛ ᨑᨗᨄᨒᨒᨚ ᨆᨚᨋᨚᨓᨗ ᨀᨑᨈᨘ ᨕᨁᨚᨈᨊ᨞ ᨊᨔᨅ ᨄᨙᨉᨕᨗᨄᨙ ᨈᨛᨈᨛᨕᨗ ᨆᨄᨀᨑᨍᨕᨗ ᨆᨛᨊ ᨈᨘᨃᨛᨈᨘᨃᨛ ᨔᨗᨒᨀᨘ ᨄᨑᨙᨔᨗᨉᨙ ᨐᨗ ᨆᨈᨛᨂᨂᨙ ᨆᨍᨅ ᨊ ᨓᨀᨙᨒᨙᨊ ᨐᨗ ᨑᨗᨄᨗᨒᨙ᨞᨞ ᨑᨗᨈᨁᨒ 16 ᨉᨙᨔᨙᨅᨛᨑᨙ 2024, ᨄᨙᨉᨗᨄᨙ ᨆᨈᨑᨗᨆᨀᨔᨗ ᨆᨄᨗᨔᨛᨂᨛᨂᨗ ᨆᨄᨌᨄᨘᨓᨗ ᨍᨚᨀᨚᨓᨗ ᨆᨏᨍᨗ ᨀᨉᨙᨑᨙ ᨄᨑᨛᨈᨙ᨞᨞

 ᨔᨒᨗᨓᨛ ᨊᨁᨑᨗ 

 ᨕᨚᨓᨘᨂᨛ